Her er mulige debutdatoer for Ødegaard
VG besøkte Real Madrids hjemmebane i går. Her inne er det sjelden knyttet stor spenning til utfallet når Real Madrid spiller hjemmekamper. De vinner jo stort sett hver gang. Det å gå på stadion som nå har en kapasitet på 85 454 tilskuere, handler først og fremst om å få en oppvisning av verdens beste fotballspillere. To akter over 45 minutter – der entertainere som Cristiano Ronaldo, Gareth Bale, Toni Kroos og Isco løper rundt på scenen og begeistrer et kravstort publikum. På «Theatre of Dreams» (en uttalelse som opprinnelig stammer fra United-legenden Bobby Charlton) i Manchester spiller de ikke engang Champions League denne sesongen.– We’ll start in Norway. That’s off Broadway, sa Paul McCartney før han åpnet sin verdensturné i Drammenshallen i 1989. Det var ni år før Martin Ødegaard ble født i samme by, veldig langt unna verdens største fotballarenaer både i distanse og i overført betydning. Nå har det utenkelige skjedd. En norsk gutt som nettopp har fylt 16 år fra vinternasjonen Norge er kjøpt inn og fraktet til Madrid i privatfly for å bli en «galáctico» i verdens største klubb. For et folk som de siste årene før Ødegaard har hatt null – jeg gjentar 0, zero, ingen – store internasjonale fotballstjerner, er det fortsatt sånn at vi må klype oss litt i armen her vi tusler rundt i Madrids gater.Både vi og mange spanjoler venter i spenning på når dette høyt eksponerte vidunderbarnet skal få sin kampdebut. En god gjetning kan være førstkommende søndag. Ikke for Real Madrid, selvsagt, men for B-laget Castilla som spiller hjemmekamp mot Bilbao Athletic på nivå tre i ligasystemet. Men Martin Ødegaard og pappa Hans Erik har flyttet til Madrid med en overbevisning om at det bare er et tidsspørsmål før han er et fast medlem av A-laget sammen med Ronaldo og de andre verdensstjernene. 16-åringen har så langt hatt en sensasjonell evne til å ta nye nivåer, og nå handler det om å tilpasse seg det aller høyeste i verden. Inntil videre får han en fantastisk treningshverdag som bare vil gjøre ham bedre. Tilbakemeldingene har så langt vært gode. Lagkameratene er blitt imponert over det drammenseren har vist.7. februar: Atlético Madrid – Real Madrid 14. februar: Real Madrid – Deportivo 18. februar: Schalke – Real Madrid 22. februar: Elche – Real Madrid 1. mars: Real Madrid – Villarreal 7. mars: Athletic Bilbao – Real Madrid 10. mars: Real Madrid – Schalke 15. mars: Real Madrid – Levante 22. mars: Barcelona – Real Madrid 5. april: Real Madrid – Granada 8. april: Rayo Vallecano – Real Madrid 12. april: Real Madrid – Eibar 19. april: Real Madrd – Málaga 26. april: Celta – Real Madrid 29. april: Real Madrid – Almeria 3. mai: Sevilla – Real Madrid 10. mai: Real Madrid - Valencia 17. mai: Espanyol – Real Madrid 24. mai: Real Madrid – Getafe * Real Madrid spiller ytterligere fem kamper til i Champions League hvis klubben går til finalen. * Eksakt kampdag og dato bestemmes to uker i forveien. Flere store spillere har kommet til Real Madrid like unge som Martin Ødegaard – uten å lykkes i første forsøk. Den nåværende Leicester-proffen Esteban Cambiasso (34) spilte to år på B-laget uten å få en kamp for Real Madrid på slutten av 1990-tallet. Han måtte hjem til argentinsk fotball før han kom tilbake som 22-åring og fikk 41 A-kamper. Kamerunske Samuel Eto’o (33) har hatt en strålende karriere, men måtte leies ut til flere spanske klubber før han til slutt endte opp med fattige tre kamper for Real Madrid som tenåring. Så når er det realistisk å tro at Martin Ødegaard debuterer for «Los Blancos»? De fleste spanske journalistene VG har snakket med tror at manager Carlo Ancelotti kommer til å vise frem sitt unge «trofé» denne sesongen. Real Madrid vant signaturen til Ødegaard i kamp med alle de største klubbene i Europa, og da vil det være litt rart å gjemme bort en så het spiller på B-laget frem til neste sesong.Med en komfortabel borteseier mot Schalke (Real Madrid vant 1 – 6 i Gelsenkirchen i fjor) i Champions Leagues åttendedelsfinale om to uker, kan returkampen 10. mars være en potensiell mulighet til å vise Ødegaard frem for Europa. Seriekampen mot Deportivo hjemme 14. februar, en kamp Real Madrid uansett vinner 99 av 100 ganger, blir nok i tidligste laget. Det er grunn til å tro at debuten kommer på Santiago Bernabéu, og dermed er det lite sannsynlig at nordmannen blir involvert i det påfølgende bortemøtet med Elche 22. februar. Andre muligheter: Santiago Bernabeu-kampene mot Villarreal (1. mars) og Levante (15. mars). Og i april venter fire overkommelige hjemmekamper mot Granada, Eibar, Málaga og Almeria. Men det meste avhenger selvsagt av hvordan Martin Ødegaard gjør det på trening og i kamp for Castilla frem til den tid. Seriefinalen borte mot Barcelona 22. mars blir nok – inntil videre – en litt for voksen oppgave for en 16-åring.
Manchester United liker å omtale Old Trafford som «Theatre of Dreams». Men det virkelige «Drømmenes Teater» er kanskje Estadio Santiago Bernabéu. Og det er trolig her Martin Ødegaard (16) får sin debut - allerede i vår. som «Theatre of Dreams». Men det virkelige «Drømmenes Teater» er kanskje Estadio Santiago Bernabéu. Og det er trolig her Martin Ødegaard (16) får sin debut - allerede i vår.